ΣΤΟ ΜΑΝΧΑΤΑΝ
ΥΠΑΡΧΟΥΝ ΔΥΟ ΟΜΑΔΕΣ ΝΤΕΤΕΚΤΙΒ ΠΟΥ ΕΡΕΥΝΟΥΝ ΑΝΘΡΩΠΟΚΤΟΝΙΕΣ:
ΤΟ ΒΟΡΕΙΟ ΚΑΙ ΤΟ ΝΟΤΙΟ ΜΑΝΧΑΤΑΝ.
ΕΡΕΥΝΟΥΝ ΤΙΣ ΠΙΟ ΕΙΔΕΧΘΕΙΣ ΚΑΙ ΔΥΣΚΟΛΕΣ ΥΠΟΘΕΣΕΙΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
12 ΝΟΕΜΒΡΙΟΥ 2016
Ο Τζόι σκόπευε να βγει,
αλλά δεν μου είπε λεπτομέρειες για το πού θα πήγαινε.
Ήταν 26 ετών.
Μεγάλος άντρας.
Γνώρισα τον Τζόι Κομουνάλε στο πρώτο έτος στο Χόφστρα.
Τον είχα σαν αδερφό μου.
Ο Τζόι ήταν λιγομίλητος,
αλλά πολύ κοινωνικός όταν τον γνώριζες καλύτερα.
Όλοι τον αγαπούσαν.
Εκείνο το Σάββατο θα πηγαίναμε σ' ένα πάρτι.
Μου είπε να πάμε στο Μανχάταν τελευταία στιγμή.
Στο The Gilded Lily, με λίγους φίλους.
Ψιλοτσακωθήκαμε.
Δεν βγήκαμε μαζί εκείνο το βράδυ.
Έστειλα μήνυμα στον Τζόι νωρίς την Κυριακή.
Ήξερα ότι κοιμόταν.
Ήξερα ότι δεν θα μου απαντούσε αμέσως.
Πήγε 12 η ώρα.
Η Λίσα με ρώτησε "Έχεις νέα του Τζόι;"
Της είπα όχι. Τον πήρα, αλλά δεν το σήκωνε.
Τον πήρα πολλές φορές μεταξύ 12:00 και 1:00.
Έπρεπε να επιλέξω την ομάδα μου στο φάνταζι φούτμπολ,
κι εκείνος πάντα με βοηθούσε σ' αυτό.
Δεν είχα νέα του.
Σκέφτηκα ότι ίσως κοιμήθηκε στου φίλου του, του Μαξ.
Μίλησα στον Πατ, και ήταν πολύ αγχωμένος.
Και ποιος δεν θα 'ταν;
Του είπα "Οι άντρες βγαίνουν, γνωρίζουν κοπέλες.
Δεν γνωρίζονται, πηγαίνουν κάπου.
Διασκεδάζουν. Συνηθίζονται αυτά".
Δεν το θεώρησα καθόλου παράξενο.
Καθώς πλησίαζε το απόγευμα
κι ακόμα δεν υπήρχε ίχνος του Τζόι,
τότε άρχισα ν' αγχώνομαι και ν' ανησυχώ κι εγώ.
Όσο περνούσε η ώρα, ελπίζαμε ότι θα είχαμε νέα του.
Περιμέναμε και περιμέναμε,
αλλά δεν έγινε ποτέ.
Εμείς φροντίζουμε να κοιμάστε ήσυχοι το βράδυ.
Θέλουν να ξέρουν ποιος σκότωσε τον άνθρωπό τους.
Συμπόνοια για τα θύματα. Αυτό είναι το πιο σημαντικό.
Μ' αρέσει να μαθαίνω για το παρασκήνιο.
Τι συνέβη πραγματικά;
Αναζητάμε την αλήθεια.
Αυτό κάνουν οι ντετέκτιβ.
Το ένστικτό μας είναι να βοηθάμε τον κόσμο.
Στη Νέα Υόρκη, η Αστυνομία Νέας Υόρκης…
Αυτό είναι.
ΑΝΘΡΩΠΟΚΤΟΝΙΕΣ: ΝΕΑ ΥΟΡΚΗ
14 ΝΟΕΜΒΡΙΟΥ 2016 9:00 π.μ.
Ήμουν ντετέκτιβ στο 17ο Αστυνομικό Τμήμα.
Στις 14 Νοεμβρίου 2016,
δεχτήκαμε ένα τηλεφώνημα από τον κάτω όροφο.
Είχαν έναν πατέρα εκεί.
Ο γιος του είχε βγει στο Μανχάταν, και δεν είχε νέα του.
Ήμουν στο γραφείο με τον ντετέκτιβ Γιόμαν Κάστρο.
Ένας αστυνομικός συνόδευε δύο κυρίους,
τον Πατ Κομουνάλε και τον αδερφό του, τον Τζο Κομουνάλε.
Έδειχναν πολύ αναστατωμένοι.
Φαινόταν από το ύφος τους
ότι ήταν πολύ ανήσυχοι.
Ο Πατ μάς λέει "Ο γιος μου, ο Τζόι, αγνοείται εδώ και 16 ώρες περίπου".
Είχε προσπαθήσει να τον πάρει πολλές φορές,
αλλά δεν τον είχε βρει.
Τον ρώτησα αν ήταν ασυνήθιστο που δεν τον έβρισκε.
Ο Πατ μού είπε "Μιλάω πολύ συχνά με τον γιο μου".
Στο Μανχάταν είμαστε.
Οι νέοι διασκεδάζουν εδώ.
Συνηθίζουν να μένουν σε σπίτια φίλων, σε ξενοδοχεία.
Κάποιοι μεθάνε, λιποθυμούν στον δρόμο.
Θα τον βρίσκαμε.
Εγώ κι ο Γιόμαν μοιράσαμε καθήκοντα.
Ο Γιόμαν μιλούσε με τον Πατ στο γραφείο.
Εγώ πήγα στον υπολογιστή.
Έψαξα σε όλα τα συστήματα το όνομα του Τζόι,
ημερομηνία γέννησης, άτομα χωρίς ταυτότητα.
Δεν ήταν σε νοσοκομείο ούτε στη φυλακή.
Είχε εξαφανιστεί.
Είπα στον ντετέκτιβ ότι το προηγούμενο βράδυ
μου είχε τηλεφωνήσει ο φίλος του Τζόι.
Είπε "Ξέρω ότι ψάχνεις τον Τζόι. Έχω το κινητό του".
"Γιατί το έχεις εσύ;"
Μου είπε τι είχε συμβεί το προηγούμενο βράδυ.
Είχαν πάει στο Μανχάταν
για να πάνε στο The Gilded Lily.
Δεν το είχα ακουστά.
Ήταν κλαμπ.
Καθώς έφευγαν από το The Gilded Lily,
ο Τζόι μιλούσε με τρεις κοπέλες.
Ταυτόχρονα, ο φίλος του πήρε το κινητό του Τζόι
για να δει πού ήταν η κοπέλα του.
Ενώ συνέβαινε αυτό,
δύο τύποι ήρθαν και τους ρώτησαν
"Θέλετε να πάμε σε άφτερ πάρτι;"
Ήρθαν δύο ταξί,
και ο φίλος του Τζόι είπε "Έχω το κινητό σου".
Ο Τζόι είπε "Θα μου το δώσεις αύριο".
Μπήκαν στο ταξί και πήγαν στο άφτερ πάρτι.
Τότε τον είδε τελευταία φορά.
Αφού μίλησα στον Πατ,
έψαξα το The Gilded Lily στο Instagram.
Άρχισα να ψάχνω τις εκατοντάδες φωτογραφίες,
για να δω μήπως ήταν κάπου εκεί ο Τζόι.
Να δω μήπως έβρισκα κάτι. Δεν είχαμε τίποτα.
Είδα μια φωτογραφία με τρεις κοπέλες κι έναν τύπο που ήξερα.
Του τηλεφώνησα.
Είπε "Μ' αυτές τις κοπέλες ήταν ο Τζόι εχθές".
Μου έδωσε τον αριθμό της Τζένα.
Της έστειλα μήνυμα. "Τι έγινε με τον Τζόι εχθές;
Ξέρεις πού είναι; Είναι μαζί σου;"
Είπε "Όχι. Ήμασταν σ' ένα πάρτι".
Μετά από λίγες ώρες, ο Τζόι κι ένας τύπος, ο Λάρι,
πήγαν τις κοπέλες σ' ένα Uber και τις αποχαιρέτησαν.
Ο Πατ κατάφερε να μου δώσει
το όνομα και τον αριθμό αυτού που είδε η Τζένα με τον Τζόι.
Λεγόταν Λάρι Ντιλιόν.
Πήρα τον Λάρι
και του εξήγησα ότι ψάχναμε τον Τζόι Κομουνάλε.
Ήταν μαζί του στο άφτερ πάρτι.
Είπε "Ναι, τον είδα έξω από το The Gilded Lily,
τους κάλεσα στο άφτερ πάρτι
ενός πλούσιου που μένει στο Άπερ Ιστ Σάιντ,
στην πολυκατοικία Γκραντ Σάτον".
Ο Λάρι είπε ότι είδε τον Τζόι τελευταία φορά
όταν έφυγε απ' την πολυκατοικία
για να πάει τις κοπέλες στο Uber για να γυρίσουν στο Νιου Τζέρσεϊ.
Ήταν 6:30 το πρωί.
Θυμόταν ότι γύρισε μόνος του στην πολυκατοικία.
Τηλεφώνησα στην Τζένα.
Η Τζένα μού μίλησε για το άφτερ πάρτι στο διαμέρισμα 4C,
με οικοδεσπότη τον Τζέιμς Ράκοβερ.
Σύμφωνα με την Τζένα, όταν έφτασαν στο σπίτι,
μπήκε στο διαμέρισμα και είδε έναν άντρα εκεί.
Τον έλεγαν Τζέιμς Ράκοβερ.
Ο Τζέιμς ήταν γυμνός από τη μέση και πάνω.
Σύμφωνα με την Τζένα,
ήταν δεν έβαλε μπλούζα όλο το βράδυ.
Κάποια στιγμή, ο Τζέιμς είπε ότι είναι στρίπερ,
και ήθελε να χορέψει για την Τζένα.
Ευτυχώς, κάποια κοπέλα βιντεοσκόπησε τον χορό.
Ο Τζέιμς δεν φοράει μπλούζα,
χορεύει για κάποια απ' τις κοπέλες.
Κάνει κόντρες με τον Λάρι Ντιλιόν για τον καλύτερο χορό.
Είπε ότι ο Λάρι Ντιλιόν είχε έναν σουγιά
και σνίφαρε κοκαΐνη από κει.
Είδε ότι ο Τζόι ήταν ήρεμος,
αλλά φαινόταν πολύ μεθυσμένος.
Έπινε πολύ ουίσκι και μπίρα,
αλλά δεν είχε κάποια διαφωνία με τα άτομα στο διαμέρισμα.
Η Τζένα θυμόταν ότι μετά το πάρτι
μπήκε στο Uber και γύρισε για να τους αποχαιρετήσει.
Είδε ότι ο Λάρι και ο Τζόι χαιρετήθηκαν φιλικά.
Υπέθεσε ότι είτε έφυγε είτε γύρισε στο πάρτι.
Η Τζένα περιέγραψε πολύ λεπτομερώς τι γινόταν στο άφτερ πάρτι.
Αλλά δεν απάντησε ποτέ το βασικό ερώτημα.
Πού είναι ο Τζόι;
ΔΥΟ ΩΡΕΣ ΜΕΤΑ ΤΗΝ ΕΞΑΦΑΝΙΣΗ ΤΟΥ ΤΖΟΪ
Ο Πατ ανησυχούσε.
Κι εγώ έχω γιους.
Σκέφτηκα να πάμε στην πολυκατοικία.
Ο ντετέκτιβ Κάστρο ήταν πολύ σχολαστικός.
Ενδιαφέρθηκε και δεν σήκωνε μαλακίες.
Ήθελε να μάθει.
Ήξερε ότι υπήρχε πρόβλημα.
Μπήκαμε στο περιπολικό και πήγαμε στο Γκραντ Σάτον.
Τα διαμερίσματα του Γκραντ Σάτον
είναι στην 59η Ανατολική Οδό.
Για όσους δεν ξέρουν την περιοχή,
είναι γνωστή ως Σάτον Πλέις.
Εκεί δεν μένουν οι πλούσιοι.
Αλλά οι πάμπλουτοι.
Στις 11:00 π.μ. φτάσαμε στο Γκραντ Σάτον.
Είναι σαν να μπαίνεις σε ξενοδοχείο.
Έχει θυρωρό, υπάλληλο υποδοχής.
Πήγαμε στο 4C, στο διαμέρισμα του Τζέιμς Ράκοβερ.
Χτυπήσαμε την πόρτα. Μας άνοιξε η καθαρίστρια.
Ο Τζέιμς έλειπε.
Είπα "Έγινε ένα πάρτι εδώ εχθές το βράδυ.
Ένας νεαρός αγνοείται.
Μπορώ να ρίξω μια ματιά;"
Είπε ¨Φυσικά" και μου άνοιξε.
Είναι μικρό διαμέρισμα.
Μπήκαμε μέσα. Ήταν πολύ καθαρό.
Δεν είδαμε κάτι που να μας βάλει σε υποψίες.
Δεν βρήκαμε τον Τζόι, οπότε φύγαμε.
Τηλεφώνησα στον Τζέιμς Ράκοβερ.
Είπε ότι δεν ήξερε τον Τζόι Κομουνάλε, ότι του ήταν άγνωστος.
Πήγε για το άφτερ πάρτι με τον Λάρι
κι έναν φίλο του Λάρι Ντιλιόν και του Τζέιμς Ράκοβερ,
τον Μαξ Τζέμα,
και τις τρεις κοπέλες που γνώρισε στο The Gilded Lily.
Ήξερε μόνο ότι ο Τζόι βγήκε απ' την πολυκατοικία με τον Λάρι
και δεν ξαναγύρισε.
Όταν μιλήσαμε με τον Μαξ Τζέμα,
είπε ότι ήταν στο άφτερ πάρτι,
αλλά ήταν κουρασμένος και τον πήρε ο ύπνος στον καναπέ.
Όταν ξύπνησε, δεν είδε ούτε τον Τζόι ούτε κανέναν.
Πήγε σπίτι.
Αποφάσισα να πάω στο λόμπι
για να δω το υλικό απ' τις κάμερες του Γκραντ Σάτον.
Έψαχνα στοιχεία, κάτι που να δείχνει πού μπορεί να ήταν ο Τζόι.
Πού και πού με φώναζε και με ρωτούσε
"Είναι ο Τζόι;"
Βλέπαμε το βίντεο.
"Να τος ο Τζόι".
Η παρέα τους φτάνει γύρω στις 4:30 το πρωί.
Μπαίνουν στο Γκραντ Σάτον και πάνε στον τέταρτο όροφο.
Και στις 6:30,
έχουμε τον Τζόι Κομουνάλε,
τον Λάρι Ντιλιόν και τις τρεις κοπέλες.
Κατεβαίνουν με το ασανσέρ.
Αλλάζουμε κάμερα, πάμε έξω από το κτίριο.
Περπατούν και πηγαίνουν στο πεζοδρόμιο.
Τέλεια.
Αν πάει αριστερά ή δεξιά,
τότε θα τον παρακολουθήσουμε απ' τις διπλανές κάμερες.
Καθώς βλέπουμε το βίντεο,
βλέπουμε τον Λάρι Ντιλιόν να γυρίζει πίσω,
και ο Τζόι είναι μαζί του.
Σκέφτηκα "Κάτσε. Αυτός μου είπε ότι δεν γύρισε πίσω".
Εκείνη τη στιγμή,
ήξερα ότι υπήρχε πρόβλημα.
Είπα στον αδερφό μου
"Δεν βγήκε ζωντανός από κει".
Δεν ξέρω γιατί.
Με συγχωρείτε.
Αυτό το προαίσθημα είχα.
Ο Τζόσεφ ήταν ο πρωτότοκος γιος μου.
Ήταν πάντα πολύ καλό παιδί.
Μας έδενε πάντα η αγάπη μας για τα αθλήματα.
Μου άρεσε πολύ το χόκεϊ.
Πήγαμε στον πρώτο του αγώνα χόκεϊ, και κόλλησε το μικρόβιο.
Άρχισε το πατινάζ σε ηλικία πέντε ετών
και το ανταγωνιστικό χόκεϊ στα οκτώ.
Κάθε χρόνο πηγαίναμε κάπου, σε αγώνα των Νιου Γιορκ Τζάιαντς
ή σε αγώνα των Ρέιντζερς ή των Γιάνκις.
Τα αθλήματα πάντα μας έδεναν.
Στον Τζόι άρεσε πολύ το ιταλικό φαγητό.
Ακόμα κι αφού μετακόμισε, ερχόταν κάθε βράδυ σχεδόν για φαγητό.
Αν και του άρεσαν τα αθλήματα,
έβλεπε κι εκπομπές μαγειρικής,
για να παίρνει ιδέες για συνταγές
και για το τι να του μαγειρεύω.
Ο Τζόι σπούδασε Διοικ. Επιχειρήσεων στο Χόφστρα.
Ευτυχώς για τον Τζόι και τους φίλους του,
είχα μια εταιρεία ασφαλείας στο Λονγκ Άιλαντ.
Οι φίλοι του θα σας πουν ότι ήταν διευθυντής του Ανθρ. Δυναμικού.
Έβαλε όλους τους φίλους του στην εταιρεία,
για να κάνουν μια αρχή.
Μου γνώριζε πολλές κοπέλες
για να δει αν τις εγκρίνω.
Ήλπιζα ότι θα παντρευόταν κάποια απ' αυτές.
Αλλά μου έλεγε "Δεν παντρεύομαι πριν τα 35, μπαμπά".
Ένα απ' τα χαρακτηριστικά του, όπως λένε οι φίλοι του,
ήταν ότι όλοι τον θεωρούσαν κολλητό.
Σκεφτόμουν "Πώς γίνεται ένας νεαρός να έχει 40 κολλητούς;"
Ο κόσμος λέει
"Μην κρίνεις κάποιον απ' το πόσα λεφτά έχει…
αλλά απ' το πόσους φίλους έχει".
Είχε πολλούς φίλους.
Πολλούς φίλους.
Ο Πατ ήταν πολύ ταραγμένος.
Σταμάτησα το βίντεο
και είπα στον αδερφό του, τον Τζόσεφ,
να πάει με τον Πατ στο τμήμα και να με περιμένουν εκεί.
Όταν ο ντετέκτιβ άρχισε να έχει υποψίες,
κάλεσα την Ομάδα Ανθρωποκτονιών.
Ο ντετέκτιβ Κάστρο ήταν ο επικεφαλής απ' το 17ο Α.Τ.
κι εγώ ήμουν ο ντετέκτιβ απ' το Ανθρωποκτονιών.
Δεν ήμασταν μόνοι μας.
Όλοι οι ντετέκτιβ που έχουν αναλάβει την υπόθεση
συνεργάζονται στην έρευνα.
Με παίρνει ο Γιόμαν.
Μου λέει "Μάρτι, έλα να με βοηθήσεις με κάτι".
Πάω στην πολυκατοικία.
Δύο είναι τα ενδεχόμενα.
Ή ο Τζόι είναι στην πολυκατοικία ή έφυγε.
Πρέπει να ψάξουμε εξονυχιστικά την πολυκατοικία.
Είπα στον επιστάτη
"Ας ξεκινήσουμε απ' την ταράτσα".
Πάμε πάνω, βγαίνουμε απ' το ασανσέρ.
Αλλά έχω υψοφοβία.
Βλέπω με την άκρη του ματιού μου τη Γέφυρα Εντ Κοτς.
Προσπαθώ να μην κοιτάξω κάτω
για να μην καταλάβω πόσο ψηλά βρίσκομαι.
Όταν βεβαιώθηκα ότι ο Τζόι δεν ήταν στην ταράτσα,
αρχίσαμε να ψάχνουμε κάθε όροφο ξεχωριστά.
Κατεβήκαμε 36 ορόφους,
πήγαμε στο υπόγειο, στο κελάρι, στην αυλή.
Ήλπιζα ότι θα βρω τον Τζόι και θα του πω "Ξύπνα, πήγαινε σπίτι".
Αλλά…
Μάταια.
Πήγα στο γκαράζ και ρώτησα τον υπάλληλο εκεί
"Πες μου, ο Τζέιμς Ράκοβερ απ' το διαμέρισμα 4C
παρκάρει εδώ το αμάξι του;"
"Ναι, οδηγεί μια μεγάλη, μαύρη Mercedes".
Ρώτησα "Αυτό εκεί είναι το αμάξι;" Είπε "Ναι".
Ήταν σε άριστη κατάσταση,
αλλά ήταν γεμάτο σκόνη,
καφετιά σκόνη, σαν χώμα.
Έριξα μια ματιά
και είδα κάτι καφέ λεκέδες, σαν δαχτυλιές,
στο πορτμπαγκάζ.
Σκέφτηκα…
Κάτι δεν πήγαινε καλά.
Είπα "Δεν θα πάρει κανείς το αμάξι μέχρι να μάθουμε τι συνέβη".
Ο υπάλληλος μου είπε
"Το αμάξι δεν ανήκει στον Τζέιμς Ράκοβερ.
Ανήκει σ' έναν κύριο που μένει στο διαμέρισμα 32B,
στον Τζέφρι Ράκοβερ.
Το όνομα "Τζέφρι Ράκοβερ" μου φάνηκε γνωστό.
Έχει μια διαφημιστική πινακίδα
μετά τη σήραγγα στο Μίντταουν προς το Κουίνς.
Πουλούσε κοσμήματα στην Όπρα.
Βοήθησε τον Τραμπ να διαλέξει δαχτυλίδι αρραβώνων για τη Μελάνια.
Ήταν ο κοσμηματοπώλης των σταρ.
Θα είμαι ειλικρινής.
Όλοι έλεγαν ότι ο Τζέφρι Ράκοβερ ήταν ο κοσμηματοπώλης των σταρ.
Εγώ δεν τον ξέρω.
Δεν αγοράζω τόσο ακριβά κοσμήματα.
Ο θυρωρός, ο Εντουάρντο Σόουζα,
μας είπε ότι ο Τζέιμς Ράκοβερ
ήταν ο εξαφανισμένος γιος του Τζέφρι Ράκοβερ.
Τα τελευταία χρόνια, είχε ξαναμπεί στη ζωή του.
Κάπου το 2014,
ο Τζέιμς ερχόταν στην πολυκατοικία με τον Τζέφρι.
Άρχισε να περνά χρόνο εκεί.
Μετά από δύο χρόνια,
ο Τζέφρι ήθελε ν' αγοράσει διαμέρισμα στον Τζέιμς.
Μας ρώτησε αν υπάρχουν διαθέσιμα διαμερίσματα.
Κι έπειτα, μετακόμισε κι επισήμως.
Τότε μάθαμε ότι ήταν ο εξαφανισμένος γιος.
Είχε σχέση με μια γυναίκα
στις αρχές τις δεκαετίας του '90,
κι από κει είχε αποκτήσει έναν γιο
που εμφανίστηκε μυστηριωδώς στην πόρτα του.
Μου φαινόταν παράξενο.
Αλλά ως θυρωροί, δεν ανακατευόμαστε
στα προσωπικά του κόσμου.
Όταν ο Τζέιμς μετακόμισε στο διαμέρισμα 4C,
τα πάρτι αυξήθηκαν σημαντικά.
Είδαμε βίντεο πολλών ωρών
ελπίζοντας ότι ο Τζόι θα εμφανιζόταν κάπου.
Ενώ βλέπαμε τα βίντεο ασφαλείας,
ο Εντουάρντο Σόουζα με χτυπάει στον ώμο και μου λέει
"Έρχεται ο Τζέιμς Ράκοβερ".
Σηκώνω το κεφάλι και τον βλέπω.
Καθώς περνάει, λέει κάτι.
"Σιγά μη βρείτε το βίντεο".
Και φεύγει.
Είχα μείνει έκπληκτος. "Τι είπε;"
Κοίταξα τον ντετέκτιβ Κάστρο. "Τι σκατά είπε;"
Με κοίταξε με το ίδιο ύφος. "Δεν έχω ιδέα".
Σοκαρίστηκα με την αλαζονεία του. Πώς ήταν τόσο σίγουρος;
Αγέρωχος, με τους ώμους πίσω.
Πιο αλαζόνας από ποτέ.
Ο θυρωρός τότε μου είπε "Ο Τζέιμς μού τηλεφώνησε εχθές".
Ο Τζέιμς με είχε πάρει και με είχε ρωτήσει
για πόσες ώρες γράφουν οι κάμερες.
Είπα "Παράξενη ερώτηση. Γιατί ρωτάτε;"
Είπε ότι είχε μαλώσει με την κοπέλα του.
Υποψιαζόταν ότι τον είχε κλέψει. Ήθελε να ελέγξει το βίντεο.
Του είπα ότι γράφουν για 24 ώρες.
Μετά αλλάζουμε την κασέτα.
Ίσως ο Τζέιμς νόμιζε
ότι σβήνουμε και ξαναγράφουμε την ίδια κασέτα.
Αλλά δεν τις σβήνουμε.
Απλώς αλλάζαμε την κασέτα και κρατούσαμε το βίντεο.
Μάλλον νόμιζε ότι είχε εξαφανιστεί το βίντεο των τελευταίων 24 ωρών,
ενώ εμείς μπορούσαμε να το βρούμε.
Θορυβηθήκαμε πολύ.
9:00 μ.μ. 12 ΩΡΕΣ ΜΕΤΑ ΤΗΝ ΕΞΑΦΑΝΙΣΗ ΤΟΥ ΤΖΟΪ
Χτύπησε το τηλέφωνο. Ήταν ο ντετέκτιβ Κάστρο.
Είπε "Θέλω να μου φέρεις μερικά ρούχα του Τζόι.
Θα βάλουμε μερικά σκυλιά να τα μυρίσουν
για να δούμε πού πήγε ο Τζόι".
Πήγα στο σπίτι του.
Πήρα μια πετσέτα και κάτι άλλα ρούχα του.
Θυμάμαι ότι είχα μια λιγοστή ελπίδα.
Ίσως δεν είναι αυτό που νομίζω.
Μου ζήτησαν να ψάξω το γκαράζ του Γκραντ Σάτον.
Ετοίμασα τον σκύλο μου. "Θα δουλέψεις;"
Όρθωσε τα αυτιά, και ξεκινήσαμε.
Ο σκύλος πήγε στο βάθος κι άρχισε να ψάχνει.
Όταν δουλεύει ο σκύλος μου, κουνάει την ουρά συνέχεια.
Ξαφνικά, κουνάει την ουρά όλο και πιο γρήγορα.
Άρα βρήκε τη μυρωδιά.
Πήγε στην τετράθυρη, μαύρη Mercedes-Benz.
Άρχισε να ψάχνει το πορτμπαγκάζ κι έκανε…
Γάβγισε δυνατά.
Καταλάβατε; Πολύ γάβγισμα.
Αυτό σημαίνει ότι εντόπισε τη μυρωδιά
από πτώμα σε αποσύνθεση, αίμα…
Μύριζε πτώμα σε αποσύνθεση.
Χρειαζόμασταν ένταλμα έρευνας για να ψάξουμε το όχημα
και να δούμε αν υπήρχαν όντως
στοιχεία ή πτώμα στο πορτμπαγκάζ.
Μετά το γκαράζ, οι ντετέκτιβ με ρώτησαν
"Να ελέγξουμε και τα διαμερίσματα;"
Πήρα τον σκύλο, πήγαμε στον τέταρτο όροφο.
Είπα "Ψάξε".
Έστριψε αριστερά, πήγε στο βάθος του διαδρόμου
και μετά άρχισε να γρατζουνάει τη δοκό της πόρτας
στο διαμέρισμα 4C.
Την πόρτα άνοιξε ο Τζέιμς Ράκοβερ.
Είπε "Άντε γαμηθείτε, κωλόμπατσοι.
Μόνο με ένταλμα θα μπείτε.
Άντε γαμηθείτε".
Και…
Σκέφτηκα "Πόσο μαλάκας είναι ο τύπος;"
Όταν έμαθα ότι ο σκύλος μύρισε κάτι,
ήξερα ότι είχε μυρίσει αίμα.
Κάτι είχε συμβεί εκεί μέσα.
Στο μεταξύ, κι άλλοι ντετέκτιβ απ' το 17ο Αστυνομικό Τμήμα
άρχισαν να ψάχνουν τα σκουπίδια των διαμερισμάτων.
Βάζουμε τον σκύλο να μυρίσει,
για να δούμε σε ποιες σακούλες θα γαβγίσει,
ώστε να ψάξουμε αυτές πρώτα.
Ο σκύλος βρήκε μια σακούλα που ήταν κλειστή ακόμα.
Η σακούλα μέσα έχει μια παπλωματοθήκη.
Και γράφει το όνομα "Τζέιμς Ράκοβερ".
Η Σήμανση άρχισε να βρίσκει χαρτιά κουζίνας και πετσέτες
βουτηγμένα στο αίμα.
Άνοιξαν και δεύτερη σακούλα.
Βρήκαμε ρούχα γεμάτα αίματα. Ρούχα που ανήκαν στον Τζόι.
Αυτά φορούσε στο βίντεο.
Βρήκαν τη χρυσή καδένα του,
την πιστωτική του κάρτα.
Βρήκαν και την ταυτότητα του Τζόι στη σακούλα.
Αφού τα βρήκαμε όλα αυτά,
χρειαζόμασταν ένταλμα έρευνας και τη Σήμανση
για να μπούμε στο διαμέρισμα.
2:00 π.μ. 17 ΩΡΕΣ ΜΕΤΑ ΤΗΝ ΕΞΑΦΑΝΙΣΗ ΤΟΥ ΤΖΟΪ
Ο Γιόμαν πήγε για το ένταλμα έρευνας
κι εγώ έκανα έρευνα στο γραφείο για τον Τζέιμς Ράκοβερ,
τον Λόρενς Ντιλιόν και τον Μαξ Τζέμα.
Μάθαμε ότι ο Μαξ Τζέμα είναι από ευκατάστατη οικογένεια.
Ο πατέρας του ήταν πρώην δήμαρχος του Όσιανπορτ του Νιου Τζέρσεϊ.
Μένει σ' ένα διαμέρισμα με τον Λάρι Ντιλιόν.
Ο Λάρι Ντιλιόν είναι σαν τον Μαξ Τζέμα.
Είναι γόνος καλής οικογένειας του Νιου Τζέρσεϊ.
Είχαν καθαρόαιμα άλογα.
Είχε μπλέξει σε μερικούς καβγάδες παλιότερα,
αλλά πέρα απ' αυτό δεν είχε
αυτό που θα θεωρούνταν βεβαρυμένο ποινικό μητρώο.
Ανακαλύψαμε ότι ο Τζέιμς Ράκοβερ δεν ήταν αυτός που έλεγε.
Το όνομά του είναι Τζέιμς Μποντίν.
Δεν είναι από τη Νέα Υόρκη, αλλά από τη Φλόριντα.
Εκεί είχε συλληφθεί πολλές φορές
και είχε μείνει ενάμιση χρόνο στη φυλακή για ληστεία.
Μάθαμε ότι είχε βγει με εγγύηση,
έφυγε απ' τη Φλόριντα
και κατέληξε στη Νέα Υόρκη.
Αφού ψάξαμε λίγο παραπάνω το ιστορικό του Τζέιμς Ράκοβερ
και την αλλαγή ονόματος,
μάθαμε ότι ο Τζέφρι Ράκοβερ
δεν είναι ο βιολογικός πατέρας του Τζέιμς Ράκοβερ.
Ο Τζέφρι Ράκοβερ είχε υποβάλει αίτημα
για να πάρει τ' όνομά του ο Τζέιμς Ράκοβερ.
Ο Τζέφρι γνώρισε τον Τζέιμς σ' ένα γυμναστήριο
κοντά στην πολυκατοικία.
Έγιναν φίλοι,
κι έπειτα μας τον γνώρισε πρώτα ως φίλο,
μετά ως ανιψιό και μετά ως γιο του.
Δεν ξέραμε τι να συμπεράνουμε για τη σχέση τους.
για να είμαι ειλικρινής.
Το παραμύθι ότι ο Τζέιμς ήταν ο εξαφανισμένος γιος του Τζέφρι,
κι ότι κάπως ξαναβρέθηκαν μετά από τόσα χρόνια…
Δεν είναι αλήθεια.
Αρχίσαμε ν' αναρωτιόμαστε
"Τι σχέση έχουν στην πραγματικότητα;"
Δεν έμοιαζαν καθόλου με πατέρα και γιο.
Η συμπεριφορά τους μεταξύ τους…
Αγαπώ τον πατέρα μου, αλλά…
Δεν θα ήμουν ποτέ τόσο εκδηλωτικός με τον πατέρα μου.
Αν σκεφτούμε το ιστορικό του Τζέιμς,
σίγουρα εγείρονται αρκετές υποψίες.
Ο Τζέιμς δεν είναι πλούσιος.
Έχει μια ταπεινή δουλειά στη Φλόριντα.
Και μέσα σε πολύ λίγο χρόνο,
μεταμορφώθηκε σε Τζέιμς Ράκοβερ.
Μένει σε ακριβό μέρος, οδηγεί ακριβό αμάξι,
πηγαίνει σε κλαμπ κι εστιατόρια.
Δεν θες να τα χάσεις όλα αυτά αν είσαι ο Τζέιμς.
Οι άλλοι έχουν τις οικογένειές τους,
έχουν τα λεφτά των γονιών τους.
Αλλά ο Τζέιμς ίσως χάσει τα πάντα.
Είναι ικανός για τα πάντα για να διατηρήσει αυτήν τη ζωή
και τις πολυτέλειες που απολαμβάνει.
4:00 π.μ. 19 ΩΡΕΣ ΜΕΤΑ ΤΗΝ ΕΞΑΦΑΝΙΣΗ
Όσο περιμέναμε το ένταλμα έρευνας,
είδαμε τα βίντεο απ' το γκαράζ.
Ξέρουμε ότι ο Τζέιμς έφυγε στις 9:45 μ.μ. την Κυριακή,
το βράδυ μετά το πάρτι,
και πήρε το αμάξι του Τζέφρι Ράκοβερ.
Όταν ψάξαμε το ιστορικό του Τζέιμς,
ανακαλύψαμε ότι του είχαν πάρει το δίπλωμα.
Αυτό μας έδωσε την αφορμή
για να τον συλλάβουμε επειδή οδηγούσε χωρίς δίπλωμα.
Τζέιμς, γιατί τον σκότωσες;
Τι συνέβη, Τζέιμς;
Αλλά δυστυχώς, μόλις τον συλλάβαμε,
ζήτησε αμέσως δικηγόρο, οπότε δεν επιτρεπόταν να τον ανακρίνουμε.
Η μικρή ελπίδα που είχαμε ότι ίσως μας έλεγε πού ήταν ο Τζόι…
Εξανεμίστηκε.
14 ΝΟΕΜΒΡΙΟΥ 2016 24 ΩΡΕΣ ΜΕΤΑ ΤΗΝ ΕΞΑΦΑΝΙΣΗ
Την Τρίτη 15 Νοέμβρη, πήραμε το ένταλμα έρευνας.
Έρχεται η Σήμανση.
Καθώς αρχίζουν την έρευνά τους,
ψεκάζουν το διαμέρισμα με λουμινόλη.
Με το κατάλληλο φως, μπορείς να δεις το αίμα.
Όταν η Σήμανση έλεγξε το μπάνιο,
φωτίστηκε ολόκληρο το μπάνιο.
Στους τοίχους, στην μπανιέρα, στο πάτωμα.
Υπάρχουν ενδείξεις ότι ξέπλυναν πολύ αίμα.
Το ίδιο και στο σαλόνι.
Ψεκάζουν λουμινόλη στον καναπέ, στο πάτωμα,
και βρίσκουν κηλίδες αίματος.
Το εξετάζουν,
για να δουν αν μπορούν να βρουν σε ποιον ανήκει.
Η Σήμανση είχε βρει κοφτερά μαχαίρια
που είχαν πλυθεί στο πλυντήριο πιάτων.
Πήγαν τα μαχαίρια στο εργαστήριο
για δουν αν βρουν αίμα
που ίσως είχε στάξει στη λαβή.
Με όσα βρέθηκαν στα σκουπίδια
και στον τόπο του εγκλήματος,
είναι σίγουρο ότι κάτι κακό συνέβη στον Τζόι.
Ξέραμε ότι μάλλον είναι νεκρός.
Δεν γινόταν να είναι ζωντανός.
Με όσα είχαμε βρει μέχρι στιγμής,
με τον Τζέιμς να μη λέει τίποτα,
και τον Μαξ Τζέμα να μην ξέρει πού είναι ο Τζόι,
μιας και λέει ότι κοιμόταν στον καναπέ,
εστιάσαμε την προσοχή μας στον Λάρι Ντιλιόν.
Μιας κι έχουμε συλλάβει ήδη τον Τζέιμς,
ίσως τώρα ο Λάρι θέλει να έχει την ευκαιρία
να μας πει πρώτος τι έγινε,
χωρίς να ξέρει τι λέει ο Τζέιμς.
Ήρθε στο τμήμα.
Μόλις ήρθε ο Λάρι στο τμήμα,
τον ρωτήσαμε αν ξέρει να μας πει
γιατί βρήκαμε τόσο αίμα.
Μας είπε ό,τι και προηγουμένως, ότι δεν ήξερε πού είναι ο Τζόι.
Μπορείς να κατηγορήσεις κάποιον
ή να πεις "Είσαι ένοχος, αλλά ο άλλος είναι πιο ένοχος",
για να τον κάνεις να ομολογήσει έτσι.
Αλλά ο Λάρι δεν ήθελε ν' απαντήσει σ' αυτές τις ερωτήσεις.
Προσπαθήσαμε ν' απευθυνθούμε στην ανθρωπιά του.
Του είπαμε ότι η οικογένεια του Τζόι ανησυχεί
και θέλει τον Τζόι πίσω.
Πώς θα ένιωθε αν ήταν κάποιος συγγενής του;
Μόλις το άκουσε αυτό ο Λάρι,
αποφάσισε να μας πει πού ήταν ο Τζόι.
Δεν θα μας έλεγε πώς έγινε το συμβάν.
Μας έδωσε μια διεύθυνση πίσω από ένα ανθοπωλείο
σε μια πόλη όπου έμενε παλιά, στο Όσιανπορτ.
Εκεί πήγαμε, λοιπόν.
Πήγαμε κομβόι με ασθενοφόρα και περιπολικά.
Πηγαίναμε με 140 χιλιόμετρα την ώρα.
Φτάσαμε στο ανθοπωλείο.
Πήγαμε στη δασώδη περιοχή από πίσω.
Εκεί είχε πει ο Λάρι ότι θα βρίσκαμε τον Τζόι.
Πλησιάσαμε,
και οι ντετέκτιβ της Σήμανσης άρχισαν να σκάβουν σιγά σιγά.
Το πρώτο πράγμα που είδα
ήταν ένα χέρι, σαν μισοσφιγμένη γροθιά.
Όπως στις ταινίες, όταν προεξέχει απ' το έδαφος.
Καθώς συνέχιζαν να σκάβουν,
αρχίσαμε να βλέπουμε το πρόσωπο του Τζόι,
το στέρνο του,
και φαινόταν ότι ήταν απανθρακωμένος.
Δηλαδή του είχαν βάλει φωτιά.
Σ' εκείνη τη φάση, ήμασταν άυπνοι για μέρες.
Ήμασταν εξαντλημένοι, αλλά έπρεπε να συνεχίσουμε.
Έπρεπε να ενημερώσουμε πρώτοι τους γονείς.
Εγώ κι ο ντετέκτιβ Τσεν μπήκαμε στο αμάξι
για να πάμε απ' το Όσιανπορτ στο Στάμφορντ του Κονέκτικατ,
για να πούμε στον Πατ Κομουνάλε
ότι είχαμε βρει τον Τζόι.
Δεν είπαμε κουβέντα σ' όλο τον δρόμο.
Ήμασταν φορτισμένοι, αλλά είχαμε και μια δουλειά.
Οπότε, το κάναμε στην άκρη
και συνεχίσαμε.
Εδώ καθόμασταν. Άκουσα τις πόρτες του περιπολικού.
Άκουσα τις πόρτες.
Ήξερα γιατί έρχονταν.
Μπήκαμε στο σπίτι. Ήρθε η Λίσα.
Κρέμονταν απ' τα χείλη μας.
Οι δύο ντετέκτιβ μάς είπαν…
ότι τον βρήκαν.
Και…
Ήταν ο χειρότερος εφιάλτης μας.
Δεν έχω ξαναδεί τόσο πόνο στο βλέμμα κάποιου
όσο εκείνων των γονιών.
Χαιρέτα τον μπαμπά.
Τέτοιον πόνο δεν τον εύχεσαι σε κανέναν.
Τζο!
Πέρασες καλά;
Ήταν…
Το ήξερα ήδη,
αλλά τώρα ξεκινούσε το επόμενο κεφάλαιο.
Ν' αποδοθεί δικαιοσύνη για τον Τζόι.
Δεν σκεφτόμουν τίποτα άλλο.
Ήθελα αυτά τα τρία καθάρματα να το πληρώσουν πολύ ακριβά.
16 ΝΟΕΜΒΡΙΟΥ 2016 ΤΡΕΙΣ ΗΜΕΡΕΣ ΜΕΤΑ ΤΗΝ ΑΝΘΡΩΠΟΚΤΟΝΙΑ
Η νεκροψία έγινε στο Νιου Τζέρσεϊ.
Βρέθηκε ότι ο Τζόι Κομουνάλε είχε 14 μαχαιριές.
Κάποιες έγιναν αφού πέθανε.
Είχε σπασμένα οστά.
Είχε μώλωπες στα χέρια
κι ένα μεγάλο κόψιμο στον ώμο.
Πιστεύουμε ότι ίσως προσπάθησαν να τον διαμελίσουν.
Και είχαν κάψει το πτώμα του.
Δεν έβρισκα καμία λογική.
Ήταν απάνθρωπο.
Ήταν ειδεχθές.
Είναι αηδιαστική η σκέψη
ότι φέρθηκαν σ' έναν άνθρωπο λες κι ήταν σκουπίδι.
Αφού εξετάσαμε τα μαχαίρια που βρέθηκαν στο πλυντήριο πιάτων,
βρήκαμε το αίμα του Τζόι στις λαβές.
Και το αίμα στο διαμέρισμα ήταν του Τζόι.
Το όπλο του φόνου και η ιατροδικαστική εξέταση,
μαζί με τα στοιχεία στο διαμέρισμα,
απαντούσαν στο ερώτημα του πώς δολοφονήθηκε.
Το βασικό ερώτημα τώρα ήταν πώς τον έβγαλαν απ' την πολυκατοικία.
Αναλύσαμε άπειρα βίντεο,
και πάλι δεν βρήκαμε τίποτα.
Το μόνο βίντεο που δεν είχαμε ήταν από μια κάμερα
που βρισκόταν στο διπλανό κτίριο,
που όλως τυχαίως είχε αλλοιωθεί.
Επιτέλους αποκαταστήσαμε το βίντεο.
Κι έδωσε απαντήσεις σε πολλά ερωτήματα.
Καθώς εξετάζαμε εκείνο το βίντεο,
είδαμε τον Τζέιμς Ράκοβερ να παρκάρει τη μαύρη Mercedes
μπροστά απ' το Γκραντ Σάτον.
Ο Ράκοβερ παίρνει ένα καρότσι.
Έπειτα βγαίνει από το πλάνο.
Κι όταν εμφανίζεται ξανά,
υπάρχει μια μεγάλη τσάντα στο καρότσι.
Τη βάζει στο πορτμπαγκάζ της μαύρης Mercedes.
Απ' το παράθυρο του διαμερίσματος 4C,
φαίνεται η 59η Οδός
και η πρόσοψη του Γκραντ Σάτον.
Όταν το είδα και μίλησα με τον Γιόμαν,
είπα "Απίστευτο, γαμώτο!
Αυτοί οι τύποι
τον έριξαν απ' το παράθυρο".
Για να μην κινήσουν υποψίες βγαίνοντας απ' το λόμπι,
που ήταν η μόνη έξοδος.
Στο βίντεο φαίνεται ότι είναι κι οι δύο στο κόλπο.
Συνεργάζονται και οι δύο
για να κρύψουν το πτώμα.
Το έκανες;
Τι έγινε στο διαμέρισμα; Τι έγινε εκείνο το βράδυ;
-Το έκανες; -Τον σκότωσες;
Τον μαχαίρωσες;
Στις 10 Μαΐου, συνελήφθησαν ο Λάρι και ο Τζέιμς
για φόνο δευτέρου βαθμού, παρεμπόδιση και απόκρυψη πτώματος.
Ο Τζέιμς είχε συλληφθεί επειδή οδηγούσε χωρίς δίπλωμα.
Ο Τζέφρι δεν πλήρωσε εγγύηση για να βγει.
Νομίζω ότι κάποια στιγμή κατάλαβε ότι έκανε λάθος
που είχε αναγνωρίσει έναν "γιο" που ήταν δολοφόνος.
Σ' εκείνη τη φάση, δεν είχαμε λόγο να πιστεύουμε
ότι ο Τζέμα είχε σχέση με τη δολοφονία.
Για την ακρίβεια, ο Λάρι είχε καταθέσει
ότι ο Μαξ δεν είχε καμία σχέση.
Συνελήφθη για παρεμπόδιση δικαιοσύνης.
Στο τέλος, ήταν ξεκάθαρο ότι είχε κάποια σχέση.
Είχε προσπαθήσει να εμποδίσει την αστυνομία
να συλλέξει αποδεικτικά στοιχεία,
αλλά δεν νομίζω ότι οι δικηγόροι ή εγώ
μπορούσαμε να αποδείξουμε ότι ο Μαξ είχε σχέση με τη δολοφονία.
Όταν απαγγέλθηκαν κατηγορίες,
κατέληξαν να ρίχνουν το φταίξιμο ο ένας στον άλλον.
Έπρεπε να βρούμε ποιος τον μαχαίρωσε.
Δεν ξέραμε ποιος ήταν ο ρόλος του Τζέιμς ή του Λάρι.
Ακόμα και ένας ένορκος να έχει αμφιβολίες, δεν γίνεται καταδίκη.
Όσο ο Τζέιμς περιμένει να δικαστεί,
ο Τζέιμς τηλεφωνούσε απ' τη φυλακή σ' έναν φίλο του.
Στα τηλεφωνήματα, είναι σίγουρος ότι θα τη γλιτώσει.
Η δίκη ξεκινά τον Σεπτέμβρη. Θα 'μαι έξω τον Οκτώβρη.
Θα με σέβονται όλοι, μπρο.
Όταν βγω,
θα λένε "Ο μικρός νίκησε σαν τον Ρόκι;"
-"Αποφυλακίστηκε; Θεέ μου!" -Ναι, είδες;
Ακούγεται μια χαρά.
"Ναι, θα είμαι ελεύθερος σε λίγο, κι όλα θα πάνε τέλεια".
Προς το τέλος της έρευνας, καθώς ετοιμαζόμασταν για τη δίκη,
βρήκαμε έναν μάρτυρα, τον Λούι Ρουτζιέρο.
Ήταν φίλος του Τζέιμς Ράκοβερ.
Ο Λούι Ρουτζιέρο είπε ότι τη μέρα που ερευνούσαμε την πολυκατοικία
εκείνος ήταν στο γυμναστήριο,
και ο Τζέιμς Ράκοβερ του είπε ότι ήθελε να του μιλήσει
για κάτι που είχε συμβεί.
Ο Λούι μάς είπε τι του είχε πει ο Τζέιμς,
ότι, δηλαδή, τη μέρα του φόνου,
ενώ ήταν στο διαμέρισμα,
ο Λάρι μάλωσε μ' έναν τύπο.
Αυτός ήταν ο Τζόι.
Ο Λάρι θύμωσε τόσο,
που χτύπησε τον Τζόι και τον ξάπλωσε κάτω.
Τον ξέρανε.
Ο Τζέιμς είπε "Δεν ξαναπάω φυλακή".
Πήρε ένα μαχαίρι απ' την κουζίνα
και μαχαίρωσε τον Τζόι.
Επομένως, σε όσα είπε στον Λούι,
παραδέχτηκε ότι εκείνος τον σκότωσε.
Είπε και κάτι άλλο εκπληκτικό, ότι όσο ο Τζόι ήταν στο διαμέρισμα,
ο Τζέιμς παρήγγειλε τηγανίτες και τις έφαγε ανενόχλητος.
Έπειτα, ξεφορτώθηκαν το πτώμα στο Νιου Τζέρσεϊ.
Τα στοιχεία έδειχναν ότι υπήρχε δόλος.
Η επίθεση είχε ως αποτέλεσμα να πεθάνει ο Τζόι,
κι ας είχαν άλλους ρόλους.
Μπορούν να ευθύνονται δύο άτομα για τον θάνατο ενός ανθρώπου.
Ο Τζέιμς πήγε πρώτος για δίκη.
18 ΟΚΤΩΒΡΙΟΥ 2018 ΔΥΟ ΧΡΟΝΙΑ ΜΕΤΑ ΤΗΝ ΑΝΘΡΩΠΟΚΤΟΝΙΑ
Η δίκη του Τζέιμς Ράκοβερ ξεκίνησε στο Μανχάταν.
Ο Πατ ήταν εκεί κάθε μέρα.
Γέμιζε το δικαστήριο με συγγενείς και φίλους.
Πηγαίναμε όλοι μας, φίλοι απ' το πανεπιστήμιο,
συνάδελφοι, γνωστοί.
Τιμούσαμε όλοι τον Τζόι.
Λάβαμε απίστευτη στήριξη από πολλούς.
Κανείς δεν ήταν στο πλευρό του Τζέιμς Ράκοβερ.
Αυτό λέει πολλά.
Μετά από την πολύμηνη δίκη του Τζέιμς,
κρίθηκε ένοχος για δολοφονία δευτέρου βαθμού.
Ακόμα θυμάμαι πώς κρατούσα τον Πατ.
Εγώ κι ένας αστυνομικός τον κρατούσαμε,
γιατί πετάχτηκε πάνω,
με μια…
με μια χαρά που επιτέλους όλο αυτό τελείωνε,
και θα πλήρωναν για ό,τι έκαναν στον γιο του.
Χαιρόμουν πολύ για εκείνους.
Όταν είδα τον Τζέιμς, το μόνο που σκεφτόμουν ήταν
"Ελπίζω ο εφιάλτης σου μόλις ν' αρχίζει".
Γιατί ο δικός μου εφιάλτης…
κρατάει πολύ παραπάνω.
Ο Τζέιμς Ράκοβερ καταδικάστηκε σε 28ετή ποινή φυλάκισης.
Ακόμα την εκτίει.
Κάντε στην άκρη. Κύριε Κομουνάλε.
Ήμασταν ικανοποιημένοι.
Θέλαμε απλώς να τελειώσει όλο αυτό.
Θέλω να ευχαριστήσω τον εισαγγελέα για το εξαιρετικό έργο του,
την αστυνομία, που δούλευε ακούραστα.
Σας ευχαριστώ όλους για τη στήριξη.
Την οικογένειά μου, τους φίλους μου…
Ο Λάρι λογικά καταλάβαινε
ότι ήταν πολύ πιθανό να καταδικαστεί σε φυλάκιση.
Ο Λάρι δήλωσε ένοχος, αντί να πάει σε δίκη.
Δήλωσε ένοχος για δολοφονία δευτέρου βαθμού.
Έφαγε 23 χρόνια.
Τον Φεβρουάριο του 2019,
ο Μαξ Τζέμα δήλωσε ένοχος για παρεμπόδιση δικαιοσύνης
και καταδικάστηκε σε έξι μήνες φυλάκιση.
Όλες οι εφημερίδες έγραψαν ότι πέτυχε μια πολύ ευνοϊκή συμφωνία.
Συμφωνώ μαζί τους.
Δεν ξέρω γιατί…
Δεν ξέρω γιατί, αλλά…
Θα ζει με τις τύψεις του.
Πιστεύω ότι ο Μαξ Τζέμα σίγουρα ξέρει περισσότερα
για το τι έγινε στο διαμέρισμα.
Όλοι μας έχουμε μια υπόθεση που θεωρούμε ξεχωριστή.
Στα 19 μου χρόνια στην αστυνομία,
αυτή ήταν η δική μου ξεχωριστή υπόθεση.
Έμαθα για τον Τζόι,
πόσο τον αγαπούσαν οι φίλοι και η οικογένειά του.
Ο Τζόι λείπει στον Πατ κάθε μέρα,
λες και δεν έχει περάσει ούτε μέρα.
Τρέφει
μια αγάπη για τον Τζόι
με την οποία ταυτίζομαι.
Όταν μιλάει για τον Τζόι
και την κόρη του,
είναι όλος του ο κόσμος.
Έτσι νιώθω κι εγώ για τα παιδιά μου.
Τον σκεφτόμαστε κάθε μέρα.
Και…
Προσπαθούμε να κρατήσουμε ζωντανή την ανάμνησή του.
Λέω συνέχεια στον εγγονό μου
"Αυτός είναι ο θείος Τζόι".
Οι φίλοι του άρχισαν να κάνουν τατουάζ με τον αριθμό εννιά.
Ήταν ο αριθμός του.
Η ειρωνεία είναι ότι πάντα του έλεγα
"Θα πληρώσω τις σπουδές σου με δύο όρους.
Να αποφοιτήσεις σε τέσσερα χρόνια και να μην κάνεις τατουάζ".
Δεν έκανε τατουάζ. Έκανα εγώ, όμως.
Μου φάνηκε ένας ωραίος τρόπος για να είμαι πάντα μαζί του.
Και όντως είμαι.
Χτύπησε το τηλέφωνο. "Είναι μαζί σου η Αϊρίν;"
"Αγνοείται από τις δώδεκα".
Είχαν σαστίσει όλοι τους.
Η κυρία του σπιτιού είχε εξαφανιστεί.
Η Αϊρίν Σίλβερμαν ήταν μια 82χρονη
που τα είχε τετρακόσια.
Ήταν κοσμική κυρία.
Αν σε συμπαθούσε, σ' έκανε οικογένειά της.
Ενημερωθήκαμε ότι μια μητέρα κι ένας γιος
είχαν την ταυτότητα της Αϊρίν Σίλβερμαν.
Ψάξαμε το ιστορικό τους.
Δεν φαντάζεστε τι φρικαλεότητες έκαναν.
Δεν ξέρουμε πού είναι.
Αφήστε μας ν' αποδείξουμε την αθωότητά μας.
Δεν έμοιαζαν να έχουν σχέση μητέρας και γιου.
Κρατιούνται απ' το χέρι.
Κοιτάζονται στα μάτια.
Πλάκα μου κάνεις;
Πήρα συνέντευξη απ' τον γιο.
Πριν το καταλάβω, με πιάνει απ' τον λαιμό.
Ένιωθα την καρδιά του που χτυπούσε δυνατά.
Μου είπε "Είσαι όμηρος πλέον".
Δεν με ξέρετε όπως πιστεύετε.